ANDREW WOMMACK EVANKELIUMIN ÄÄRELLÄ
JUMALAN TODELLINEN LUONTO 14/25
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Juhlimme Charis-raamattukoulun 20-vuotisjuhlavuotta.
Ole hyvä, Andrew.
―Tervetuloa evankeliumin äärelle.
Jatkan edelleen opetussarjaani aiheesta Jumalan todellinen luonto.
Meidän on todella tärkeää ymmärtää Jumalan luonnetta.
Jos emme ymmärrä, millainen Jumala pohjimmiltaan on, -
suhteemme Häneen kärsii.
Meillä ei voi olla hyvää suhdetta persoonaan, jota on mustamaalattu.
Minua vastaan on kirjoitettu satoja tai tuhansia blogikirjoituksia.
Niissä sanotaan kamalia asioita minusta.
Jos uskoisit niissä mainittuihin kauheuksiin, -
se vaikuttaisi taatusti mielessäsi kaikkeen, mitä sanon.
Valitettavasti ihmiset uskovat monia kamalia asioita Jumalasta.
Sopimuksissamme lukee, että hurrikaanit, tornadot ja tulvat -
ovat "Jumalan tekoja". Jumala ei kuitenkaan aiheuta eikä salli niitä.
Hän antoi vallan meille, ja me sallimme niiden tapahtua, -
koska saatoimme maailman siihen tilaan, että saatana hallitsee täällä.
Jumalan luonnetta on vääristelty, ja monet palvelevat Häntä pelosta.
1. Joh. 4:18 "...pelossa on rangaistusta; -
ja joka pelkää, se ei ole päässyt täydelliseksi rakkaudessa."
Kun ymmärrät uuden liiton ja Jumalan todellisen luonnon, -
eli sen, että Jumala on rakkaus, -
se johdattaa sinut uudenlaiseen suhteeseen Jumalan kanssa.
Siihen kuuluu sellainen ilo, rauha ja voitto, ettet ole kokenut vastaavaa -
palvellessasi Häntä peläten, että Hän rankaisee sinua virheistäsi.
Jotkin näistä käsityksistä Jumalaan liittyen ovat peräisin Raamatusta, -
eivät tosin sen oikeasta tulkinnasta, vaan Vanhan testamentin lain -
väärästä tulkinnasta ja sovelluksesta. Siksi olen tutkinut Kirjoituksia -
uuden liiton valossa ja osoittanut, mitä Raamattu sanoo laista.
Tähän liittyviä raamatunkohtia on paljon. Nostan esiin tärkeimpiä, -
kuten jakeen 1. Kor. 15:56, jonka mukaan laki vahvistaa syntiä, ei meitä.
Jakeen 2. Kor. 3:7 mukaan taas laki on kuoleman virka -
ja jakeen 2. Kor. 3:9 mukaan se on kadotustuomion virka.
Laki siis vahvisti syntiä sekä tappoi ja tuomitsi sinut.
Ne eivät ole hyviä asioita, vaikka olivatkin välttämättömiä.
Ne poistivat sen eksytyksen, että voisimme vanhurskauttaa itsemme -
ja ansaita Jumalan siunauksen. Tätä välttämättömyyttä on tulkittu väärin.
Uskonnon mukaan Jumala antoi lain osoittaakseen, -
mitä meidän tulee tehdä, jotta olisimme pyhiä.
Ei, vaan laki osoittaa, ettemme voi koskaan ansaita Jumalan suosiota, -
jotta heittäytyisimme armon varaan.
Jos ymmärrämme tämän väärin, pidämme Jumalaa ankarana -
diktaattorina, joka vaatii meitä tekemään kaiken pilkulleen oikein, -
tai muuten meidän käy huonosti.
Tämä on Jumalan todellisen luonteen vastakohta.
Jos emme ymmärrä, miksi Vanhan testamentin laki oli niin ankara, -
emme voi ymmärtää ja arvostaa Uuden testamentin armon hyvyyttä.
Room. 3:19 "Mutta me tiedämme, että kaiken, minkä laki sanoo, -
sen se puhuu lain alaisille, että jokainen suu tukittaisiin -
ja koko maailma tulisi syylliseksi Jumalan edessä".
Voisin puhua tästä tunnin tai pari.
"...kaiken, minkä laki sanoo, sen se puhuu lain alaisille..."
Tämä viittaa siihen, ettei kaikkien ollut tarkoitus olla lain alla.
Laki annettiin vain juutalaisille tietystä syystä, kuten olen selittänyt.
Sitä ei tarkoitettu ei-juutalaisille.
Kristillinen seurakunta koostuu nykyisin pääosin ei-juutalaisista.
Toki uudestisyntyneet juutalaisetkin ovat osa Kristuksen ruumista.
Laki annettiin juutalaisille, ja sen tehtävä oli sulkea heidän suunsa -
ja säilyttää heistä jäännös, jotta Jeesus voisi syntyä tähän maailmaan.
Tuon tehtävän se toteuttikin. Lakia ei koskaan tarkoitettu ei-juutalaisille.
Seurakunta teki suuren virheen sulauttaessaan lain uuteen liittoon -
ja saarnatessaan lakia uuden liiton osana sen sijaan, -
että olisi tunnistanut sen osaksi vanhaa liittoa, jonka tehtävä oli -
sulkea ihmiset uskoon, joka ilmestyisi Jeesuksen kautta.
Apostolien tekojen 15. luvussa puhutaan kirkolliskokouksesta.
Se kutsuttiin koolle, koska Paavali julisti, että kristityksi voi tulla -
kääntymättä juutalaiseksi ja tulematta lain alle.
Hän saarnasi erityisesti, että oli mahdollista syntyä uudesti -
ilman ympärileikkausta sekä sapatin ja juutalaisten juhlien noudattamista.
Kaikki perustui suhteeseen Jeesuksen kanssa, ei lain noudattamiseen.
Tämä aiheutti paljon erimielisyyttä, ja luvussa 15 kuvataan kokousta.
Jumalan armosta Paavali voitti, ja muut myönsivät, ettei kristittyjen -
tarvinnut kääntyä juutalaisiksi, vaan usko Jeesukseen riitti.
Seurakuntaan saattoi liittyä tulematta lain alle. Kaikki siis alkoi hyvin, -
mutta elämänsä loppupuolella Paavali joutui kirjoittamaan Galatalaiskirjeen.
Siinä hän vastustaa niitä "kristittyjä", jotka pitivät Jeesusta Messiaana -
ja väittivät, että meidän tulee uskoa Messiaaseen ja noudattaa lakia.
Gal. 1:6 "Minua kummastuttaa, että te niin äkkiä käännytte hänestä, -
joka on kutsunut teidät Kristuksen armossa, -
pois toisenlaiseen evankeliumiin, joka kuitenkaan ei ole mikään toinen; -
on vain eräitä, jotka hämmentävät teitä -
ja tahtovat vääristellä Kristuksen evankeliumin."
He eivät siis torjuneet Jeesusta ja Hänen kuolemaansa puolestamme, -
mutta vaativat lain noudattamistakin.
Paavalin mukaan he tahtoivat vääristellä Kristuksen evankeliumin.
Jae 8 "Mutta vaikka me, tai vaikka enkeli taivaasta julistaisi -
teille evankeliumia, joka on vastoin sitä, -
minkä me olemme teille julistaneet, hän olkoon kirottu."
Paavali ei sallinut myönnytyksiä, vaan kirosi kenet tahansa -
joka julistaisi toista evankeliumia. Hän ei puhunut sellaisesta opista, -
että Jeesuksen jumaluus kiistettäisiin kokonaan tai ettei Häntä tarvittaisi.
Nämä ihmiset uskoivat Jeesukseen, mutta heille usko Häneen ei riittänyt, -
vaan ihmisten piti pyhittää itsensä. Paavali käytti niin vahvaa kieltä, -
että monien oli varmaan vaikea uskoa hänen olevan tosissaan.
Jae 9 "Niinkuin ennenkin olemme sanoneet, niin sanon nytkin taas: -
jos joku julistaa teille evankeliumia, joka on vastoin sitä, -
minkä te olette saaneet, hän olkoon kirottu."
Hän toisti saman asian, ettei hänen ajateltaisi erehtyvän tai liioittelevan.
Juuri näin tapahtuu tämän päivän seurakunnassa. Se opettaa, -
että meidän tulee uskoa Jeesukseen, joka kuoli puolestamme, -
mutta se sekoittaa tämän asian Vanhan testamentin lakiin.
Tämä koskee seurakuntaa kokonaisuutena, ei yksittäistapauksia.
On myös seurakuntia ja pastoreita, jotka julistavat Jumalan armoa, -
mutta ne ovat vähemmistössä. Suurin osa seurakunnasta saarnaa, -
että Vanhan testamentin laki on osa uutta liittoa ja että tekomme -
määrittävät suhdettamme Jumalaan.
"Jos et lue Raamattua, rukoile, käy kirkossa ja maksa kymmenyksiä, -
Jumala ei vastaa rukouksiisi." "Jumala rankaisee sinua virheistäsi."
Tämä on lakihenkisyyttä, ja se on ristiriidassa armon kanssa.
Tarkoittaako tämä sitten sitä, että olemme vapaita elämään synnissä?
Ei, synnissä eläminen on typerää, sillä synnillä on aina seurauksensa.
Vaikka Jumala ei rankaise meitä, vaan kohtelee meitä armollisesti, -
koska uskomme Jeesuksen uhriin, -
saatana voi yhä käyttää syntejämme hyväkseen.
Synnillä on vertikaalisia ja horisontaalisia seurauksia.
Vertikaaliset seuraukset tarkoittavat Jumalan rangaistusta.
Syntiinlankeemuksesta 2 000 vuoden ajan Jumala ei tuominnut ihmisiä.
Room. 5:13 "sillä jo ennen lakiakin oli synti maailmassa, -
mutta syntiä ei lueta, missä lakia ei ole".
Jumala ei rangaissut ihmisiä synnistä eikä lukenut syntiä heille viaksi.
Vaikka Jumala ei tuominnut syntiä, seuraavassa jakeessa sanotaan: -
"kuitenkin kuolema hallitsi Aadamista Moosekseen asti niitäkin, -
jotka eivät olleet syntiä tehneet samankaltaisella rikkomuksella -
kuin Aadam..." Room. 5:13:n mukaan Jumala ei siis tuominnut syntiä.
Miksi ihmiset sitten kuolivat, koska synnin palkka on kuolema?
Synnillä on siis vertikaaliset seurauksensa, -
eli jos teemme syntiä, ansaitsemme Jumalan rangaistuksen.
Synnillä on kuitenkin myös horisontaalisia seurauksia.
Vaikka Jumala ei rangaissut ihmisiä heidän ansionsa mukaan, -
synti tuhosi ihmiskuntaa, koska synnin kautta -
saatana pääsi vaikuttamaan meihin. Tämä on horisontaalinen vaikutus.
Room. 6:16 "Ettekö tiedä, että kenen palvelijoiksi, ketä tottelemaan, -
te antaudutte, sen palvelijoita te olette, jota te tottelette, -
joko synnin palvelijoita, kuolemaksi, tahi kuuliaisuuden, vanhurskaudeksi?"
Vaikka Jumala ei tuomitse syntiä, synti on saatanalle tie elämäämme.
Saatana tulee vain varastamaan, tappamaan ja tuhoamaan, Joh. 10:10.
Vaikka Jumala ei tuomitse syntiäsi, saatana pääsee sen kautta elämääsi -
ja tuhoaa sen synnin kautta. Synneillä on siis seurauksia, -
vaikkei Jumala tuomitse niitä. Siksi ihmiset kuolivat, -
ja kuolema hallitsi Aadamista Moosekseen, vaikkei Jumala -
jakeiden Room. 5:13―14 mukaan lukenut syntiä ihmisten viaksi, -
sillä saatana toi mukanaan kuolemaa ja tappoi ihmisiä.
Aadam ja Eeva elivät 930 vuotta.
1. Mooseksen kirjan mukaan Metusalah eli 969 vuotta.
Kun synti alkoi moninkertaistua maan päällä -
eivätkä ihmiset toimineet Jumalan standardien mukaan, -
synti alkoi tuhota ihmisiä, ja he kuolivat yhä nuorempina, -
kunnes päästiin Abrahamiin. Abraham eli 175-vuotiaaksi, -
ja häntä pidettiin todella vanhana. Mooses kirjoitti psalmin 90 -
Pyhän Hengen innoittamana. Jae 10 "Meidän elinpäivämme ovat -
seitsemänkymmentä vuotta taikka enintään kahdeksankymmentä vuotta;
ja parhaimmillaankin ne ovat vaiva ja turhuus..."
Mooses kirjoitti, että ihminen voi elää 70- tai 80-vuotiaaksi.
Se ei ollut maksimi, vaan minimi, sillä Mooses itse eli 120-vuotiaaksi.
Se sanotaan jakeessa 5. Moos. 34:7.
Ihmisten elinikä ei laskenut Jumalan tuomion vuoksi, -
sillä Jumala ei ennen lakia lukenut syntiä ihmisten viaksi, -
mutta synti tuhosi ihmisiä silti, koska paholainen sai sen kautta -
otteen ihmisistä, ja jakeen Hepr. 2:14 mukaan hänellä on kuoleman valta.
Ellei Jumala olisi tehnyt jotain rajoittaakseen synnin määrää, -
ihmiset olisivat kuolleet 10- tai 20-vuotiaina.
Yhtäkkiä Jumala asetti lain Mooseksen kautta.
Laki rajoitti synnin määrää ja saatanan vaikutusta ihmisiin, -
ja kaiken kaikkiaan maailmassa oli vähemmän tuhoa, -
mutta laki toi mukanaan syyllisyyden, kadotustuomion ja eron Jumalasta.
Lääkkeetkin auttavat johonkin, mutta niillä on sivuvaikutuksensa.
Laki rajoitti synnin määrää, mutta sen sivuvaikutukset, -
kadotustuomio ja syyllisyys, osoittivat ihmisille heidän kelvottomuutensa.
Sillä oli siis kielteisiä seurauksia. Päädyin tähän aiheeseen siitä, -
että jakeen Room. 3:19 mukaan laki annettiin vain tietyille ihmisille.
"...kaiken, minkä laki sanoo, sen se puhuu lain alaisille..."
Ei-juutalaisten ei pitänyt koskaan olla lain alla, -
eikä edes juutalaisten, jos he syntyvät uudesti ja kääntyvät kristityiksi.
Lain ei ollut koskaan tarkoitus olla osa uuden liiton seurakuntaa.
Yksi seurakunnan suurimpia virheitä on se, että se on hyväksynyt lain -
ja saarnaa sitä. Tai se ei saarnaa lakia suoraan, mutta puhuu -
samoista asioista eri nimillä.
Nykyisin emme enää ympärileikkaa lapsiamme, -
noudata sapattia ja juhla-aikoja emmekä toimita eläinuhreja, -
vaan menot ovat erilaiset, mutta asenne on yhä sama.
Nyt pitää käydä kirkossa, lukea Raamattua, maksaa kymmenykset -
ja elää pyhää elämää, tai muuten Jumala ei vastaa rukouksiimme.
Tämä on lakihenkinen asenne, vaatimukset vain ovat erilaiset.
Yksi uuden liiton suurimmista virheistä on ollut lain omaksuminen, -
vaikkei sitä ollut edes tarkoitettu meille. Se oli juutalaisia varten, -
jotta edes jäännös heistä selviäisi ja Jeesus voisi syntyä sen kautta.
Gal. 3:23 "Mutta ennenkuin usko tuli, vartioitiin meitä -
lain alle suljettuina uskoa varten, joka oli vastedes ilmestyvä."
Kun usko on nyt tullut, meidän ei tulisi enää elää lain alla.
Room. 3:19 "Mutta me tiedämme, että kaiken, minkä laki sanoo, -
sen se puhuu lain alaisille, että jokainen suu tukittaisiin -
ja koko maailma tulisi syylliseksi Jumalan edessä".
Lain tarkoitus ei ollut tuoda meille vapautta, vaan tukkia suumme -
ja tehdä meistä syyllisiä. Sen tarkoitus oli tukkia suumme, -
ettemme julistaisi omaa hyvyyttämme ja sitä, että Jumala on meille velkaa.
Fariseukset olivat tämän asenteen ruumiillistumia.
Jeesus kertoi fariseuksesta ja publikaanista rukoilemassa.
Fariseus kiitti Jumalaa siitä, ettei ollut kuin muut ihmiset, -
sillä hän paastosi kahdesti viikossa ja maksoi kymmenykset kaikesta.
Lain tarkoitus oli lopettaa tuollainen asenne.
Tuo fariseus kehuskeli paastoillaan ja lain noudattamisellaan, -
mutta hänkään ei saavuttanut lain vaatimaa täydellisyyttä.
Laki osoitti maailman pyhimmällekin ihmiselle hänen syyllisyytensä -
ja tukki hänen suunsa, ettei hän julistaisi pyhyyttään ja hyvyyttään.
Hänkin on syyllinen Jumalan edessä. Lain tehtävä on tuoda syyllisyyttä.
Nykyisin ymmärretään, että liika syyllisyys on haitallista.
Kävin ennen katsomassa mielisairaaloissa olevia ihmisiä.
Nykyisin minua ei päästetä sisään ainakaan Raamatun kanssa.
Mielisairaalat yleensä ottaen vastustavat uskontoa, -
sillä ne pitävät uskontoa syyllisyyden pääasiallisena lähteenä.
Useimmat mielisairauden piirteet voidaan selittää liialla syyllisyydellä.
Siellä ei siis kaivata ihmisiä, jotka syyllistäisivät potilaita lisää.
Uskonto siis torjutaan, koska se on niin syyllisyyspainotteista.
Tämä onkin VT:n lain tehtävä: tukkia suusi, poistaa omavanhurskautesi -
ja tehdä sinut syylliseksi Jumalan edessä.
Se on hyvä asia, jos joku ajattelee kuin vertauksen fariseus -
olevansa muita parempi ja saavansa siksi Jumalan hyväksynnän.
Jumalan ei tarvitse hyväksyä ketään. Hänen standardinsa on täydellisyys.
Et voi ottaa Pelastajaa vastaan, jos luotat itseesi pelastajana.
Sinun on menetettävä itsevarmuutesi.
Lain tehtävä on poistaa liika itsevarmuus, ja se on hyvä asia.
Näin lakia tulee käyttää. Tästä puhutaan jakeissa 1. Tim. 1:8―9.
"Me tiedämme, että laki on hyvä, kun sitä lain mukaisesti käytetään -
ja tiedetään, että lakia ei ole pantu vanhurskaalle..."
Lakia ei siis ole tarkoitettu uudesti- syntyneille, vaan ei-uskoville, -
jotta he näkisivät jääneensä vajaiksi Jumalan täydellisistä vaatimuksista.
Jos lakia käyttää tukkimaan ihmisten suut ja tekemään heistä syyllisiä, -
se on hyvä asia, jos se vain avaa heidän sydämensä -
ottamaan Jumala-suhteen vastaan lahjana uskosta Jeesukseen.
Sen sijaan on kamalaa, jos vain elät syyllisyyden alla, -
käännyt pois omasta hyvyydestäsi ja koet syyllisyyttä, -
muttet käänny Jumalan puoleen etkä ota vastaan Hänen hyvyyttään -
uskomalla Jeesukseen Kristukseen.
Valitettavasti monet ihmiset, jopa kristityt, elävät näin.
He elävät syyllisyyden ja kadotus- tuomion alla VT:n lain takia.
Lain tehtävä oli siis tukkia suumme ja tehdä koko maailma -
syylliseksi Jumalan edessä. Viime aikoina olen puhunut näistä jakeista: -
Jakeen 1. Kor. 15:56 mukaan laki voimisti syntiä.
Jakeiden 2. Kor. 3:7―9 mukaan laki oli kuoleman ja kadotustuomion virka.
Jakeen Room. 3:19 mukaan laki tukki suumme julistamasta -
omavanhurskauttamme ja teki meistä syyllisiä Jumalan edessä.
Laki teki nämä viisi asiaa. Ne olivat välttämättömiä, -
mutta meidän ei tule jatkuvasti elää noiden asioiden alla.
Meidän piti tulla tiemme päähän voidaksemme löytää Pelastajan.
Ihminen turvautuu Pelastajaan vain jos ei voi pelastaa itseään.
Tämä on väkevä totuus. Lain tehtävä oli poistaa täysin -
pettävä toivo siitä, että voisimme selvittää välimme Jumalan kanssa -
oman hyvyytemme perusteella ja saada meidät nöyrtymään -
ja ottamaan vastaan pelastus uskomalla siihen, mitä Jeesus teki.
Jos ymmärrät lain tarkoituksen näin, käsityksesi Jumalasta muuttuu.
Ymmärrät, miksi Hän antoi lain ja pani sen täytäntöön niin ankarana.
Poltin kaikkea, mitä piipussa voi polttaa.
Menetin työni ja asuin sukulaispojan luona.
Hänkin heitti minut ulos, joten valitsin sillan, -
jonka alla asuin ja jonka päältä aioin hypätä alas.
Charis-raamattukoulu tarjoaa rikkinäisille paikan, jossa eheytyä.
Soitin äidilleni ja sanoin, että olin tullut tieni päähän.
Hänen piti lähettää minulle bussilippu, jos haluaisi vielä nähdä minut.
Hän lähetti lipun. Kun tulin tänne, täällä oli Andrewin konferenssi.
Herra sanoi minulle, että tämän takia minun piti tulla Colorado Springsiin.
Minun piti mennä raamattukouluun ja palvella Häntä.
James valmistui vuonna 2011 ja on elänyt voitokasta elämää.
Ero entiseen on kuin yöllä ja päivällä.
En elä maailmassa, vaan Jumalalle, ja elämässäni on siunaus.
Kaikki on hienosti. Minulla on upea työ Andrewin palveluksessa.
Rakastan työtäni ja opiskelen pastoriksi.
Juuri kun tuntuu siltä, etteivät asiat voisi olla enää paremmin, -
käännyn kulman taakse ja asiat muuttuvat vielä paremmiksi.
Charis-koulussa Sana tulee eläväksi ja suhde Jumalaan on tärkein asia.
Ihmisten elämä muuttuu pysyvästi.
Andrew Wommackin työ ja Charis. Muuta elämäsi. Muuta maailma.
Jos olet koskaan miettinyt tulemista Charis-kouluun, -
haluan kutsua sinut kampuspäiville.
Ne pidetään raamattukoulumme uusissa tiloissa Coloradossa.
Raamattukoulumme opettajat puhuvat siellä, samoin minä.
Luvassa on hienoa ylistystä, ja vastaamme kysymyksiinne.
Päivien tarkoitus on auttaa sinua tekemään tärkeä päätös siitä, -
haluaako Jumala sinun tulevan raamattukouluumme.
Uskon, että se muuttaisi elämäsi. Olisi hienoa, jos tulisit käymään.
Muista siis 11.―13.3.2015 Coloradon Woodland Parkissa.
Koko Andrewin opetussarja Jumalan todellisesta luonteesta -
on saatavana CD- tai DVD-levyillä. Niiden hinta on 16 puntaa.
Opetus on saatavana myös kirjana, jonka hinta on 8,99 puntaa.
Koko sarjan voi myös ladata ilmaiseksi nettisivuiltamme.
Sieltä näet kaikki tavat, joilla voit tilata opetuksen.
Jumalan todellisesta luonteesta kertovan sarjan kolmas osa -
on saatavana kolmella punnalla, mutta ellei sinulla ole siihen varaa, -
Andrew yhteistyökumppaneineen tarjoaa sen sinulle ilmaiseksi.
Tarjoamme myös Andrewin kirjaa aiheesta Älä rajoita Jumalaa.
Tilaa omasi jo tänään!
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Ota yhteyttä jo tänään!
MUUTA ELÄMÄSI. MUUTA MAAILMA.
Suomennos: Anni Lähteenmäki
Investoi Charis-raamattukouluun ja Andrew Wommackin työhön